 **РЕПУБЛИКА БЪЛГАРИЯ**

Министерство на здравеопазването

Главен държавен здравен инспектор



**ДО**

**ПРОФ. АСЕНА СЕРБЕЗОВА, ДФ**

**МИНИСТЪР НА ЗДРАВЕОПАЗВАНЕТО**

**ДОКЛАД**

**от**

**доц. д-р Ангел Кунчев, дм, главен държавен здравен инспектор**

**Относно:** провеждане на граничен здравен контрол в условията на увеличен пътникопоток на лица, пристигащи от Украйна

**УВАЖАЕМА ГОСПОЖО МИНИСТЪР,**

Поради не преставащия военен конфликт в Украйна, потокът на пристигащи оттам в България граждани продължава.

В тази връзка и с цел улесняване на достъпа на лицата до страната, предлагам на пристигащи от Украйна лица без документ за ваксинация, преболедуване или изследване да се извършва, при възможност и съобразно интензивността на пътникопотока, изследване за SARS-CoV-2 с бърз антигенен тест от органите на граничния здравен контрол за уточняване на техния здравен статус по отношение на COVID-19.

В този случай лицата не се поставят под карантина за период от 10 дни на посоченото от него място с предписание на директора на РЗИ или оправомощен от него заместник-директор.

Предложената мярка е необходимо особено в случаите, при които лицата нямат установен адрес на местопребиваване и цели намаляване на вероятността за внос на SARS-CoV-2 чрез пристигащите лица.

С уважение,



**ДОЦ. Д-Р АНГЕЛ КУНЧЕВ, Д.М.**

*Главен държавен здравен инспектор*